Diari Oficial de la Generalitat Valenciana


Sumari del DOGV 7697, del 14-01-2016 (2016/108)

Ampliació del termini per a la recepció d'ofertes de la licitació número SC-01/2016. Servei d'organització i realització del Festival Internacional de Cinema de València - Cinema Jove.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7697

Data del DOGV
:   14-01-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/108


Data del document
:   11-01-2016

Organisme emissor
:   Culturarts Generalitat

Tipus de document
:   Anunci

Anàlisi jurídica

 Descriptors 

:   * Culturarts Generalitat
    * contracte de serveis

Ampliació del termini per a la recepció d'ofertes de la licitació número SC-01/2016. Servei d'organització i realització del Festival Internacional de Cinema de València - Cinema Jove.  
 [2016/108]  
 Antecedents de fet  
Amb data 7 de gener de 2016 es va publicar en el Diari Oficial de la Comunitat Valenciana, número 7692, l'anunci de licitació de l'expedient SC-01/2016, que té per objecte el servei d'organització i realització del festival Internacional de Cinema de València - Cinema Jove, 31 i 32 edicions.  
En aqueixa mateixa data es va publicar en el perfil de contractant la referida licitació, així com la documentació per la qual es regeix: plec de clàusules administratives particulars, amb els seus annexos que inclouen el quadre de característiques, així com el plec de prescripcions tècniques.  
L'apartat 8.a de l'anunci esmentat estableix un termini de vuit dies naturals, a partir de l'endemà de la seua publicació en el Diari Oficial de la Comunitat Valenciana, per a la presentació d'ofertes, i que per tant s'estén fins al pròxim dia 15 de gener de 2016.  
El mateix dia de la publicació en el Diari Oficial de la Comunitat Valenciana de l'anunci de licitació, diverses empreses interessades van exposar, tant a CulturArts Generalitat com al Servei Central de Contractació de la Junta Superior de Contractació Administrativa de la Generalitat, la impossibilitat de presentar ofertes per considerar insuficient el termini concedit, per a preparar la documentació que s'exigeix.  
  
En l'apartat 9.c de l'anunci de licitació s'estableix que l'obertura del sobre 2 tindrà lloc a les 13.00 hores del vuité dia natural, comptat a partir de l'endemà de la finalització del termini per a presentar les proposicions i l'altra documentació.  
  
Fonaments jurídics  
L'article 143 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, disposa que «Els òrgans de contractació fixaran els terminis de recepció de les ofertes i sol·licituds de participació tenint en compte el temps que raonablement puga ser necessari per a preparar aquelles, atesa la complexitat del contracte i respectant, en tot cas, els terminis mínims fixats en la llei».  
Considerant que, com ha recordat la jurisprudència de la Unió Europea i la mateixa Comissió Europea, la disposició dels terminis per a presentar ofertes ha d'estar relacionada amb la dificultat del contracte i ser suficient per a la preparació de les ofertes, ja que d'una altra manera s'estaria vulnerant la lliure concurrència.  
Considerant les facultats que com a òrgan de contractació m'atorga l'apartat h de l'article 8 del Decret 141/2014, de 5 de setembre, del Consell, pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, resolc:  
  
  
Primer  
Ampliar el termini per a la presentació d'ofertes corresponents a l'expedient SC-01/2016, que té per objecte el servei d'organització i realització del festival Internacional de Cinema de València - Cinema Jove, 31 i 32 edicions, i concedir un termini que conclourà el pròxim dia 25 de gener de 2016, a les 14.00 hores.  
  
Segon  
Establir com a data d'obertura del sobre 2 el dia 1 de febrer a les 13.00 hores.  
  
Tercer  
Procedir a la publicació de la present resolució en el Diari Oficial de la Comunitat Valenciana, així com en el perfil del contractant.  
  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, aquesta resolució, que posa fi a la via administrativa, podrà ser recorreguda potestativament en reposició o bé s'hi podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del director general de CulturArts Generalitat en el termini d'un mes a comptar des de l'endemà de la notificació de la resolució.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
  
València, 11 de gener de 2016.- El director general: José Luis Moreno Maicas.